**Cigány Nemzetiségi Önkormányzat Mór Képviselő-testületének**

**13/2021. (VII.9.) határozata**

**iskolakezdési támogatás pályázati kiírása tárgyában**

Cigány Nemzetiségi Önkormányzat Mór Képviselő-testülete felhatalmazza az elnököt a határozat mellékletét képező pályázati kiírás aláírására, és egyúttal felkéri a további szükséges intézkedések megtételére.

Mór, 2021. július 9.

**Lakatos Márk**

**elnök**

melléklet a 13/2021. (VII.9.) határozathoz

**PÁLYÁZATI KIÍRÁS**

**A Cigány Nemzetiségi Önkormányzat Mór nyílt pályázatot hirdet a szociálisan rászoruló cigány származású gyermekek családja részére**

**A pályázat célja:**

A szociálisan rászoruló roma származású gyermekek családjának az iskolakezdéssel járó anyagi terheinek enyhítése.

**A támogatás formája:**

irodaszer utalvány

**Pályázat benyújtására jogosultak:**

Pályázatot nyújthat be az a roma származású, móri állandó lakhellyel rendelkező, 6-18 éves általános és középiskolában tanuló gyermeket nevelő szülő/gyám akinek családjában az egy főre eső jövedelem nem haladja meg az öregségi nyugdíj mindenkori legkisebb összegének 250%-át, vagyis 71.250 Ft-ot.

**A pályázat benyújtásának módja és határideje:**

Pályázatot (támogatási kérelmet) kizárólag jelen pályázati kiírás mellékletét képező „Iskolakezdési támogatás iránti kérelem” című formanyomtatványon lehet benyújtani 2021. július 30. napjáig a Cigány Nemzetiségi Önkormányzat Mór 8060 Mór, Szent István tér 6. címre.

**A pályázati anyag kötelező melléklete:**

* Jövedelemigazolás (pl.: munkáltatói igazolás munkabérről, nyugellátásról szóló igazolás, táppénzről, csecsemőgondozási díjról, GYES, GYED, GYET-ről szóló igazolás, árvaellátásról, gyermektartásról, hallgatói jogviszonyról szóló igazolás, munkanélküli ellátásról szóló határozat, járási hivatal által folyósított rendszeres pénzellátásról szóló határozat, stb.).
* iskolalátogatási igazolás,
* önkéntes nyilatkozat roma származásról
* lakcímkártya másolata.

**A pályázat elbírálásának határideje:**

2021. augusztus 10.

**Érvényes az a pályázat, amely**

* a „Támogatási kérelem” című formanyomtatványon
* a pályázati anyag kötelező mellékleteivel együtt
* a pályázati határidőn belül került benyújtásra.

**Mór, 2021. július 9.**

**Lakatos Márk**

**CNÖM elnök**